Суббота, 15.10.2016 13:29. Category: Прафесіяналы У Алега Багданава і яшчэ 14 пуцейцаў Варапаеўскай дыстанцыі пуці спецыфічная прафесія: яны — аператары дэфектаскопных цялежак, правяраюць рэйкі на наяўнасць дэфектаў. На першы погляд усё здаецца простым і зразумелым, бо сучасныя ультрагукавыя цялежкі з мікрапрацэсарнымі ўстройствамі самі рэгіструюць і выдаюць вынікі кантролю. Але аператар у працэсе работы, рухаючы перад сабой цялежку, павінен увесь час слухаць, умець расшыфроўxadваць і класіфікаваць выяўленыя дэфекты і пашкоджанні, ведаць многае іншае. Гэта пад сілу толькі сапраўднаму прафесіяналу. Такім і з’яўляецца Алег Багданаў. Ён уладкаваўся ў дыстанцыю амаль 13 гадоў назад. Вучыўся на чатырохмесячных курсах у Баранавіцкім цэнтры перападрыхтоўкі і павышэння кваліфікацыі, атрымаў трэці разрад. А праз шэсць гадоў яму быў прысвоены самы высокі з усіх магчымых разрадаў — сёмы. Сёння пра Алега Леанідавіча ў калектыве гавораць як пра аднаго з самых вопытных і падрыхтаваных спецыялістаў.